Cibilčaltunas

Cibilčaltunas (, ) – majų archeologinė vietovė Meksikoje, Jukatane, 10 km į šiaurę nuo valstijos sostinės Meridos.

Vietovė buvo gyvenama tūkstantmečius, bet iškilo poklasikiniu Mezoamerikos laikotarpiu. Svarbiausias išlikęs šio miesto objektas – Septynių lėlių šventykla, taip pavadinta dėl joje rastų 7 nedidelių dekoratyvinių figūrų. Pavasario lygiadienio metu saulės šviesa šviečia per du, vienas prieš kitą esančius šventyklos langus. Šventykla su likusiu miestu sujungta ilgu sakbe (šventuoju keliu). Cibilčaltune yra senotas, vietinių gyventojų naudojamas kaip baseinas. Taip pat yra XVI a. ispanų bažnyčios griuvėsiai.

Meksikos archeologinės vietos
Majų miestai